Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 6/12/1000	Pezinok, 30.12.2013
EEČ : 2-1-96-2013

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 1, ods. 2  písmeno b/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenom čase v lete roku 2008 po predchádzajúcej vzájomnej dohode v bufete OXXXXX na XXXXX XXXXX odovzdal finančný úplatok vo výške 50.000,-Sk /1659,70 €/ XXXXX za to, že bude vplývať na doposiaľ nestotožneného riadiaceho pracovníka Riaditeľstva XXXXX a tým zabezpečí jeho prijatie do služobného pomeru príslušníka Policajného zboru na XXXXX,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Ministerstva vnútra SR, sekcie kontroly a inšpekčnej služby, Odboru inšpekčnej služby Východ v Košiciach                                               sp. zn. XXXXX zo dňa XXXXX bolo podľa § 206 ods. 1 Trestného poriadku XXXXX a spol. vznesené obvinenie pre spolupáchateľstvo prečinu podplácania § 20, § 333 ods. 1, ods. 2 písm. b/ Trestného zákona na vyššie uvedenom skutkovom základe.
V priebehu trestného stíhania bol vyslúchnutý spoluobvinený XXXXX, ktorý spáchanie skutku priznal a usvedčil aj obvineného XXXXX. Obvinený XXXXX vyslúchnutý nebol, pretože to jeho zdravotný stav nedovoľoval. Do vyšetrovacieho spisu boli zabezpečené aj lekárske správy týkajúce sa nemožnosti vyslúchnuť obvineného.
Vykonaným dokazovaním v prípravnom konaní bolo preukázané, že sa stal skutok, ktorý je predmetom trestného stíhania, tento vykazuje znaky prečinu podplácania podľa  § 333 ods. 1, ods. 2 písm. b/ Trestného zákona a dopustil sa ho obvinený XXXXX.
Z oznámenia o úmrtí matričného úradu XXXXX zo dňa XXXXX zväzok XXXXX, ročník 2013, strana XXXXX, por. č. XXXXX vyplýva, že obvinený XXXXX  zomrel dňa XXXXXXXXXX2013.
Podľa § 9 ods. 1 písm. d/ Trestného poriadku trestné stíhanie nemožno začať, a ak bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 
Z týchto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní  odo  dňa jeho   doručenia  na  Úrad špeciálnej prokuratúry Generálnej prokuratúry Slovenskej republiky. Sťažnosť má odkladný účinok.

JUDr. Vladimír Kuruc
prokurátor